Referat fra bestyrelsesmøde

Tirsdag d. 30. september 2025 kl. 18 i klubhuset

### Deltagere:

* Formand Dennis Jensen
* Næstformand Tommy Sørensen
* Seniorformand Simon Krøll Pedersen
* Ungdomsformand Kenneth Martlev
* Kasserer Charlotte Larsen
* Suppleant Martin Jensen
* Referent Rebecca Noer Opiola

## Godkendelse af referat

Referatet fra sidste møde blev godkendt uden bemærkninger.

## Nyt fra Formanden/Seniorformanden

Der er god tilslutning til ”En del af holdet”. Holdet skal derfor officielt gøres til en del af Suså IF ved at det oprettes på hjemmesiden og spillerne meldes ind klubben. Det kommer til at ske i forbindelse med, at kontingenter fastsættes på det førstkommende bestyrelsesmøde efter generalforsamlingen.

Seniorholdet vokser stille og roligt. På nuværende tidspunkt er der 44 spillere i alt. Der er mulighed for, at begge hold rykker op.

## Nyt fra Ungdomsformanden

Der er endnu en gang mangel på trænere, da Brian stopper som træner på U12/U13.

Der er startet en ny træner for U11 – Thomas. Trænerteamet består derfor nu af 4 unge gutter.

## Økonomi

Charlotte orienterede om at klubben nu har 308 medlemmer og at der er tre medlemmer i restance. Charlotte følger op på dette.

Pt. udgør driftsresultatet 67.000 kr., hvilket er fint.

Indtil videre har klubben fået 261.000 kr. i sponsorindtægter.

## Udvalg

Dennis forslog at lave nogle udvalg, der kan hjælpe med at løfte nogle af de mange opgaver, der er i klubben.

Det kunne eksempelvis være

* Sponsor-/fondsudvalg
* Eventudvalg
* Dommerudvalg, der hjælper med at få sendt nogle på dommerkurser

Der var enighed i bestyrelsen om, at det er en god ide.

Dennis og Kenneth rækker ud til potentielle medlemmer til de tre udvalg.

## Træner tøjpakke

Nogle trænere har efterspurgt bl.a. ekstra t-shirts.

Der er enighed om, at det er ok at få en ekstra t-shirt eller lignende.

Dennis spørger i trænergruppen, om der er nogle trænere, der har behov for at få suppleret op i garderoben.

## Tilskudsændring senior

Seniorholdet ønsker at få udbetalt deres støtte til holdet til brug ved deres afslutning i oktober i stedet for til november. Det har den konsekvens, at støtten vil blive udbetalt i indeværende regnskabsår i stedet for i næste regnskabsår som ellers planlagt.

Der er enighed om at imødekomme seniorholdets ønske.

Tilskud til de øvrige hold udbetales efter generalforsamlingen som sidste år.

## Generalforsamling

Generalforsamlingen afholdes den 25. november kl. 19.00 i klubhuset.

Kenneth, Tommy og Charlotte er på valg. Tommy og Charlotte stiller op igen, mens Kenneth ikke ønsker at fortsætte.

De to suppleanter er ligeledes på valg. Martin genopstiller.

Dennis indkalder til generalforsamling.

## Status internet/routere

Der bliver fortsat opkrævet for mange penge for internettet. Udfordringen er, at der mangler at blive returneret nogle routere og simkort.

Derudover er internettet meget ustabilt.

Tommy følger op på de uretmæssige opkrævninger.

## Tøjbazar internt i Suså

Det er blevet forslået, at der oprettes en tøjbazar i klubben, hvor man kan videregive tøj, støvler og lignende, når dette er blevet for småt.

Der er enighed om, at det er en god ide, men at der ikke er plads til en fysisk bazar i klubhuset. Alternativet kan være en Facebook-gruppe.

Dennis opretter en Facebook-gruppe.

## Forplejning til officielle og uofficielle møder

Der er tvivl om retningslinjerne for forplejning ved officielle og uofficielle møder.

Dennis sender retningslinjerne til børneudviklingstræneren.

## Julefrokost og julegaver

Julefrokosten holdes den 29. november.

Det blev aftalt, at julefrokosten som udgangspunkt holdes i klubhuset. Hvis der er meget stor tilslutning, kan det være, at det bliver nødvendigt at finde et andet lokale.

Martin indhenter tilbud på maden fra Eddie’s Kød.

Charlotte indhenter tilbud på julegave.

## Opdatering vogne

Dennis og Tommy har været til møde på Næstved Kommune, hvor de har fået hjælp til at udfylde en ansøgning til en byggetilladelse. Tegnerne er ved at blive lavet og derefter kan ansøgningen sendes afsted.

Medarbejderen på kommunen har lovet at hjælpe klubben helt i mål.

## Alkoholpolitik

Der er blevet efterspurgt en alkoholpolitik for børnefodbolden.

Der er enighed om, at det er en god ide med en alkoholpolitik.

Kenneth laver et udkast til en politik og sender til den øvrige bestyrelse.

## Evt.

Charlotte efterspørger hjælp til at vedligeholde hjemmesiden, når Kenneth træder ud af bestyrelsen. Simon melder sig til at hjælpe fremadrettet.

## Næste møde

Dato og tidspunkt for næste møde blev fastlagt til den 11. november kl. 18.30.